CELEX: 32021R0909
Language: el
Date: 2021-05-31 00:00:00
Title: Εκτελεστικός κανονισμός (ΕΕ) 2021/909 της Επιτροπής της 31ης Μαΐου 2021 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

7.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 199/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/909 ΤΗΣ ΕΠΙΤΡΟΠΗΣ
         της 31ης Μαΐου 2021
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 31 Μαΐου 2021.
            
               
                  Για την Επιτροπή,
               
               
                  εξ ονόματος της Προέδρου,
               
               Gerassimos THOMAS
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Εύκαμπτο είδος (αποκαλούμενο «μακαρόνι κολύμβησης») κατασκευασμένο από κυψελώδεις πλαστικές ύλες (αφρώδες πλαστικό) σε σχήμα κοίλου σωλήνα μήκους περίπου 1 m και διαμέτρου περίπου 8 cm. Το είδος επιπλέει στο νερό και παρουσιάζεται για χρήση ως βοήθημα άντωσης, σύμφωνα με το ευρωπαϊκό πρότυπο για βοηθήματα άντωσης για μαθήματα κολύμβησης (EN 13138-2:2014). Το είδος απορροφά επίσης την κρουστική ενέργεια και είναι θερμομονωτικό.
                        Βλ. εικόνες  (*1).
                     
                     
                        3926 90 97 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 3926 , 3926 90  και 3926 90 97 .
                        Η κατάταξη στην κλάση 9506  ως είδος και υλικό για τη φυσική αγωγή, τη γυμναστική, τον κλασικό αθλητισμό, τα άλλα αθλήματα ή τα παιχνίδια υπαίθρου αποκλείεται, διότι, λόγω του απλού, κοινού σχήματός του, το είδος δεν μπορεί να ταυτοποιηθεί ως είδος που είναι σχεδιασμένο για τη φυσική αγωγή ή τα αθλήματα της κλάσης 9506 , αν και, λόγω της ιδιότητάς του να επιπλέει, συμμορφώνεται με το πρότυπο για τα βοηθήματα άντωσης για μαθήματα κολύμβησης. Επιπλέον, λόγω του απλού σχήματος και του κοινού υλικού του, το είδος θα μπορούσε να χρησιμοποιηθεί για διάφορους σκοπούς (για παράδειγμα, ως προστατευτικό προϊόν για την απορρόφηση κρούσεων τυλιγμένο γύρω από στύλους, θερμομονωτικό προϊόν τυλιγμένο γύρω από σωλήνες, προϊόν για τη διασκέδαση των παιδιών).
                        Ομοίως, η κατάταξη στην κλάση 9503  ως άλλο παιχνίδι για παιδιά αποκλείεται, διότι το είδος δεν μπορεί να ταυτοποιηθεί με σαφήνεια ως είδος για τη διασκέδαση των παιδιών ή των ενηλίκων λόγω του σχεδιασμού του.
                        Κατά συνέπεια, το είδος πρέπει να καταταγεί σύμφωνα με τη συστατική του ύλη (πλαστικές ύλες).
                        Ως εκ τούτου, το είδος πρέπει να καταταγεί στον κωδικό ΣΟ 3926 90 97 , ως άλλο τεχνούργημα από πλαστικές ύλες.
                     
                  
               (*1)  Οι εικόνες έχουν αποκλειστικά ενημερωτικό σκοπό.